ക്രുനാലുമായി അടുത്ത് ഇടപഴകിയ എട്ട് താരങ്ങളും നെഗറ്റീവ് ഇന്ത്യശ്രീലങ്ക രണ്ടാം ട്വന്റി20 ഇന്ന് കൊളംബേ: ഇന്ത്യശ്രീലങ്ക രണ്ടാം ട്വന്റി20 മത്സരം ഇന്ന് നടക്കും. ചൊവ്വാഴ്ച കോവിഡ് ബാധ സ്ഥിരീകരിച്ച ക്രുനാല് പാണ്ഡ്യയുമായി അടുത്ത് ഇടപഴകിയ എട്ട് ഇന്ത്യന് താരങ്ങളുടെ പരിശോധന ഫലം നെഗറ്റീവായതിനെ തുടര്ന്നാണിത്. സ്വയം നിരീക്ഷണത്തില് തുടരുന്ന ക്രുനാല് ജൂലൈ 30ന് ടീമിനൊപ്പം നാട്ടിലേക്ക് മടങ്ങില്ലെന്നാണ് ടീമുമായി അടുത്ത വൃത്തങ്ങള് പറയുന്നത്.ക്രുനാലിന് കോവിഡ് സ്ഥിരീകരിച്ചതിന്റെ അടിസ്ഥാനത്തില് ചൊവ്വാഴ്ച നടക്കേണ്ടിയിരുന്ന രണ്ടാം ട്വന്റി20 മാറ്റിവെച്ചിരുന്നു. മുന്കരുതലെന്ന നിലയില് നെഗറ്റീവായ താരങ്ങളെ ബുധാനാഴ്ച കളിപ്പിക്കില്ല. വ്യാഴാഴ്ചയാണ് പരമ്ബരയിലെ മൂന്നാം മത്സരം. ഞായറാഴ്ച കൊളംബോയില് നടന്ന ആദ്യ ട്വന്റി20യില് ഇന്ത്യ 38 റണ്സിന് വിജയിച്ചിരുന്നു. മത്സരത്തില് പുറത്താകാതെ മൂന്ന് റണ്സെടുത്ത ക്രുനാല് രണ്ടോവറില് 16 റണ്സ് വഴങ്ങി ഒരു വിക്കറ്റ് എടുത്തിരുന്നു.